open-index/open-wikipedia-markdown huggingface dataset:
Tony Snow

**Robert Anthony "Tony" Snow** (1.6. 1955.- 12.7. 2008.) je bio bivši sekretar za štampu Bijele kuće u administraciji predsjednika Georgea W. Busha. Naslijedio je Scotta McClellana, postavši treća osoba na tom mjestu za vrijeme Bushovog predsjednikovanja. U prošlosti je radio kao voditelj TV-vijesti na kanalu Fox News te kao voditelj talk showova.

Snow je također radio kao voditelj talk showa zvanog *The Tony Snow Show* na radio-mreži Fox News Radio, kao voditelj subotnjeg izdanja *[[Weekend Live]]* na kanalu Fox News, i voditelj emisije *[[Fox News Sunday]]* od 1996 do 2003. Prije nego što je dobio radio-emisiju, često je radio kao zamjenski voditelj *[[The Rush Limbaugh Show]]a* i služio kao komentator NPR-a.

Ranije u svojoj karijeri Snow je radio za Georgea H.W. Busha kao glavni pisac govora te kao zamjenik pomoćnika predsjednika za medijska pitanja.

Snow je bio oženjen za Jill Ellen Walker s kojom imao sina i dvije kćeri. U slobodno vrijeme se bavio sviranjem rock muzike.

Snowu je u februaru 2005. dijagnosticiran rak debelog crijeva, a u septembru 2007. je iz zdravstvenih razloga napustio dužnost. Zamijenila ga je Dana Perino, a Snow je nedugo pred smrt imao nekoliko nastupa kao politički komentator CNN-a.
Opštine Crne Gore

Crna Gora je podijeljena na 25 opština:
* Andrijevica
* Bar
* Berane
* Bijelo Polje
* Budva
* Cetinje
* Danilovgrad
* Gusinje
* Herceg Novi
* Kolašin
* Kotor
* Mojkovac
* Nikšić
* Petnjica
* Plav
* Plužine
* Pljevlja
* Podgorica
* Rožaje
* Šavnik
* Tivat
* Tuzi
* Ulcinj
* Zeta
* Žabljak
Adigejci

**Adigejci** (rus. *адыгейцы*), ili **Adigi** (adig. *адыгэ* – Adige, *кӏахэ*), su kavkaski narod, koji pretežno živi u Rusiji, odnosno u Republici Adigeji, u kojoj čine 22% stanovništva, i u kojoj su drugi narod po brojnosti, posle Rusa (69%). Adigejci su većinom islamske veroispovesti, a govore adigejskim jezikom, koji spada u sjeverozapadnokavkasku (abhasko-adigejesku) grupu sjevernokavkaske porodice jezika.

Ukupno ih ima oko 123.000. 

Adigejce ponekad smatraju Čerkezima, što je često bio sinonim za sve sjevernokavkaske narode. Za to je djelomično odgovorna masovno raseljavanje Čerkeza i drugih kavkaskih naroda po područjima Otomanskog Imperija nakon ruskog osvajanja 1864. godine.

## Vanjske veze
* Circassian World 
* Adiga.com
* Map of the Diaspora
Kabardinci

**Kabardinci**, **Kabardi**, ili narod **Kabarda**, su kavkaski narod, koji pretežno živi u Rusiji, odnosno u Republici Kabardino-Balkariji, u kojoj čini relativnu etničku većinu od 49%. Kabardinci su većim delom islamske, a manjim delom pravoslavne veroispovesti, a govore kabardinskim jezikom, koji spada u abhasko-adigejsku grupu severnokavkaske porodice jezika.

Kabardinaca ukupno ima oko 368.000.

## Vanjske veze
Abazini

**Abazini** su kavkaski narod, srodan Abhazima, koji pretežno živi u Rusiji (Karačajevo-Čerkezija) i Turskoj. Većinom su islamske veroispovesti, a govore abazinskim jezikom, koji spada u abhasko-abazinsku grupu abhasko-adigejske porodice jezika.

Ukupno ih ima oko 41.000, od toga u Rusiji oko 27.000, a u Turskoj oko 14.000.
Abhazi

**Abhazi** su kavkaski narod, koji pretežno živi u Gruziji, odnosno u autonomnoj republici Abhaziji, koja je od 1992. godine faktički nezavisna država, iako je formalno i dalje deo Gruzije. 

Pre građanskog rata u Abhaziji (1992-1994), Abhazi su činili 18% stanovništva ove republike, i bili su drugi narod po brojnosti, posle Gruzijaca (45%). Tokom građanskog rata, gotovo celokupna gruzijska populacija je etnički očišćena, odnosno proterana iz Abhazije, tako da su danas najbrojniji narod u ovoj republici Abhazi (45%). 

Abhazi su delom islamske, a delom pravoslavne veroispovesti, a govore abhaskim jezikom, koji spada u abhasko-adigejsku grupu severnokavkaske porodice jezika.

Abhaza ukupno ima oko 200.000, od toga u Abhaziji oko 135.000.
Lazi

**Lazi** su etnička grupa koja pretežno živi u Turskoj u oblasti zvanoj Lazistan. Većinom su islamske religije, a govore laskim jezikom, koji spada u zansku grupu južnokavkaske porodice jezika.

Neki su ih pogrešno povezivali sa srpskim narodom, s kojim zapravo nemaju nikakve veze.

Ima ih oko 42.000 u Turskoj.

## Povezano
* Lazika

## Reference
Megreli

**Megreli** ili **Mingreli**, su etnička grupa Gruzijaca, koja pretežno živi u Gruziji, u zapadnom delu zemlje, u oblasti zvanoj Megrelija. Većinom su pravoslavne veroispovesti, a govore megrelskim jezikom, koji spada u zansku grupu južnokavkaske porodice jezika.

## Vanjske veze
Adžari

**Adžari**, ili **Adžarci** (), su etnička podgrupa Gruzijaca, koja pretežno živi u Gruziji, odnosno u Adžarskoj Autonomnnoj Republici. Adžari su većinom islamske veroispovesti, a govore dijalektom gruzijskog jezika, koji spada u gruzijsku grupu južnokavkaske porodice jezika.

Adžari su vlastiti identitet službeno dobili tek na sovjetskim popisima stanovništva iz 1926. godine. Prije toga su se izjašnjavali kao "muslimanski Gruzijci".

Od raspada Sovjetskog Saveza i proglašenja nezavisnosti Gruzije 1991. godine, Adžarija je uživala *[[de fakto]]* nezavisnost. Nakon svrgavanja Eduarda Ševarnadzea u Revoluciji ruža godine 2003, nova gruzijska vlada je godine 2004. uspjela svrgnuti adžarskog vođu Aslana Abašidzea i značajno smanjiti autonomiju Adžarije. Kao posljedica svega toga navodi se da je došlo do značajne "re-kristijanizacije" Adžarije, odnosno nastojanja da se uguši posebni adžarski identitet, tako da je danas službeno među Adžarcima pravoslavlje zamijenilo islam kao većinsku vjeru.
Gruzijci

**Gruzijci** ili **Gruzini**, ili **Kartvelijanci** (gruzijski: ქართველები, *kartvelebi*), najveći su narod iz kavkaske porodice naroda, koji pretežno živi u Gruziji, gde čini oko 84% stanovništva. Preci današnjih Gruzijaca imali su svoju državu Iberiju na Kavkazu još u 1. veku pre nove ere. 

Gruzijci su većinom pravoslavne vere, a ima ih i muslimana. Gruzijci islamske veroispovesti su poznati pod imenom Adžari. 

Gruzijski jezik pripada gruzijskoj grupi južnokavkaske porodice jezika. 

Gruzijaca ukupno ima oko 4.500.000, od toga u Gruziji 3.621.000, u Turskoj oko 200.000 ,u Rusiji oko 192.000.
Nenci

**Nenci** su samojedski narod, koji pretežno živi u Rusiji, odnosno u tri autonomna okruga: Neneciji, u kojoj čini 12% stanovništva, i u kojoj predstavlja drugi narod po brojnosti, posle Rusa (69%), zatim Jamaliji (Jamalo-Neneciji), u kojoj čini 5,2% stanovništva, i u kojoj predstavlja četvrti narod po brojnosti, posle Rusa (59%), Ukrajinaca (13%) i Tatara (5,4%), i u Tajmiriji (Dolgano-Neneciji), u kojoj čini 4,8% stanovništva, i u kojoj predstavlja četvrti narod po brojnosti, posle Rusa (74%), Dolgana (9,8%) i Ukrajinaca (9,5%).

Nenci delom praktikuju tradicionalna verovanja (veru u duhove), a delom su pravoslavne veroispovesti.

Govore neneckim jezikom, koji spada u samojedsku grupu uralske porodice jezika.

Ukupno ih ima oko 34.000.

## Vanjske veze

* UNESCO Red Book on endangered languages: Norteast Asia
* Endangered Uralic Peoples 
* Minority languages of Russia on the Net 
* The Red Book of the peoples of the Russian Empire
Svani

**Svani** su etnička pod-grupa Gruzijaca, koja pretežno živi u Gruziji, u zapadnom delu zemlje, u historijskoj oblasti Svaneti. Većinom su pravoslavne veroispovesti, a govore svanskim jezikom, koji spada u svansku grupu južnokavkaske porodice jezika.
Crna čiopa

**Crna čiopa** () je vrsta ptice iz roda Apus, koja naseljava područje Evrope i Azije, a krajem leta migrira na jug Afrike.

Ova ptica je posebna na mnogo načina. Na mesta gnežđenja dolazi kao poslednja, a napušta ih prva; za pticu svoje veličine može da dostigne zavidnu starost (zabeležene su jedinke stare 21 godinu). Loše vremenske uslove izdržava u stanju torpiditeta (stanje nalik nesvesnom).

Kod crne čiope je najzanimljivija njena prilagođenost letenju - telo je upravo savršeno za let kroz vazduh. Čiopa sve svoje aktivnosti izvodi u vazduhu, osim odgajanja mladih. Tamo nalazi hranu, igra se, čak i spava na krilima najveći deo života. U vazduhu se pari i prikuplja materijal za izgradnju gnezda. Krila su joj uska i duga, što crnu čiopu čini brzim i preciznim lovcem insekata i raznih vrsta pauka. Vodu takođe uzima tokom leta, a kupa se tako što zaroni kljun i prska vodu unaokolo.

Crna čiopa se na mesta gnežđenja vraća svake godine u isto vreme, oko 1. maja u Srednjoj Evropi. Parovi ostaju godinama verni jedno drugom i uvek se gnezde na istom mestu, ali u slučaju uginuća jednog partnera, njegovo mesto ubrzo zauzima druga jedinka istog pola. Čiope legu 2-3 jaja, a oba roditelja zajedno hrane i odgajaju mlade. U vreme odgoja, ptice lete sve do mraka, dok se neuparene ptice kolonije okupljaju i lete visoko u vazduh kako bi tamo spavale na krilima. Krajem jula mlade ptice izleću iz gnezda, najčešće odmah po zalasku Sunca, i više se ne vraćaju. Nije im potrebno vežbanje pošto već posle kratkog vremena lete isto tako dobro kao i odrasle ptice. Oko 1. avgusta počinje selidba u Afriku.

Čiope se gnezde u pećinama ili u šupljinama u drveću. U današnje vreme one najviše koriste rupe u zidovima ili slobodan prostor pod strehama kuća. Prihvataju i kutije za gnežđenje koje postavi čovek i ne boje se ljudi, te je veoma lako napraviti kutiju za njih i postaviti je na prozor. Izlaz mora da bude okrenut prema spolja pošto ptice ne lete uvis kada napuštaju gnezdo, već jednostavno "iskoče" iz njega i u slobodnom padu dobijaju brzinu potrebnu za let. Kutije treba da budu dimenzija 30 x 20 x 15&nbsp;cm. Rupa za izlaz ima prečnik od 5&nbsp;cm i nalazi se 3&nbsp;cm iznad dna kutije i 5&nbsp;cm od ivice jedne strane.
  
## Vanjske veze

* The Common Swift website 
* ''APUS''life The Virtual Magazine of the Common Swift
Pamuk (biljka)

**Pamuk** (Gossypium Sp.) je najrasprostranjenija jednogodišnja biljka u svijetu. Iako je tropska i suptropska kultura, koja zahtjeva mnogo toplote i sunca i umjerenu i ravnomjernu vlažnost, pamuk se gaji po većem dijelu svijeta. Pripada familiji biljaka *Malvaceae*. Ima dobro razvijen vretenast korjen, urezano lišće, žućkaste cvjetove. U čaurama se nalazi sjeme koje je obraslo vlaknom. Sjeme sadrži više do 25% ulja, te se poslije izdvajanja vlakna iz njega cijedi dobro jestivo ulje.

Sjeme pamuka je obraslo vlaknima prosječne dužine oko 30&nbsp;mm; odvajanjem sjemena (tj. egreniranjem) i raznim postupcima prečišćavanja dobija se važna tekstilna sirovina (među najviše korišćenim artiklom u svijetu, pored uglja i čelika u svjetskoj trgovini). Najveći proizvođači ove biljke su: SAD, Rusija, Indija, Egipat itd.

Pri klasifikaciji pojednih vrsta pamuka uzima se u obzir: 
# boja, sjaj, količina vlakna i vrsta nečistoće
# srednja i maksimalna dužima vlakna
# čvrstoća i finoća vlakna, ravnomjernost i dr.
Mansi

**Mansi** su ugrofinski narod, koji pretežno živi u Rusiji, odnosno u autonomnom okrugu Hantija-Mansija, u kojem čine oko 1% stanovništva, i u kojem predstavljaju peti narod po brojnosti, posle Rusa (66%), Ukrajinaca (12%), Tatara (8%) i Hanta (1%). 

Mansi su većinom pravoslavne veroispovesti, ali su sačuvali i tradicionalna verovanja (kult duhova pokrovitelja, medveda, šamanstvo). Govore mansijskim jezikom, koji spada u ugrofinsku grupu uralske porodice jezika. 

Ukupno ih ima oko 7.100. Narodi Mansi i Hanti su u literaturi poznati i kao Obski Ugri, a njihovi jezici su najsličniji mađarskom.
Županije Hrvatske

**Županija** predstavlja osnovnu administrativnu jedinicu Republike Hrvatske. Kao takva ona na svom području obuhvaća više povezanih općina i gradova koji zajedno čine jednu prirodnu, povijesnu, prometnu, privrednu, društvenu i samoupravnu cjelinu.

Po svojoj veličini i opsegu administrativnih ovlasti županije odgovaraju okruzima u drugim državama, a kroz historiju je imala značenje slično grofovijama.

Cijelo područje Republike Hrvatske podijeljeno je na 20 županija i Grad Zagreb, koji kao glavni grad Hrvatske ima ujedno i položaj grada i poseban položaj županije.

## Historija

Županije su u suvremenoj Hrvatskoj kao institucija uvedene Božićnim ustavom 1990. godine. Njihova organizacija, i teritorijalna raspodjela su zakonski definirani tek drugom polovicom 1992. godine, a prvi izbori za županijske skupštine održani u februaru 1993. 

Nakon tog doba su teritoriji i nadležnosti županija bili nekoliko puta zakonski mijenjani. 

## Organizacija
Svaka županija ima predstavničko tijelo koje se zove *županijska skupština* i koje čine županijski vijećnici izabrani na redovnim izborima svake četiri godine. Vijećnici se biraju pomoću izbornih lista proporcionalnom metodom, s time da je izborni plafon za svaku listu 5 %. 

Izvršnu vlast u županijama obnaša *župan* koji se od 2009. godine bira na neposrednim izborima (sustav apsolutne većine s potencijalnim drugim krugom). Osim što predsjeda radom županijske vlasti, župan predstavlja županiju u vanjskim poslovima. Zajedno s županom biraju se i dva ili tri *zamjenika župana*. Župan i zamjenici mogu se opozvati referendumom u skladu sa zakonom. Do 2009. izvršno tijelo županije bilo je *županijsko poglavarstvo*, na čijem je čelu bio župan, župana je birala županijska skupština, a na njegov/njezin prijedlog, i članove županijskog poglavarstva (među kojima su bila i dva *dožupana*, danas - zamjenici župana).

Za obavljanje poslova iz samoupravne nadležnosti županije kao i poslova državne uprave prenijetih na županiju ustrojavaju se upravni odjeli i službe (upravna tijela). Upravnim tijelima upravljaju *pročelnici* koje na temelju javnog konkursa imenuje župan.

Grad Zagreb je zbog svoje ekonomske i političke važnosti po ovlastima izjednačen sa županijama.

## Lista županija

Lista hrvatskih županija, grupiranih u historijske i veće geografske regije:

## Reference

## Vanjske veze
Mordvini

**Mordvini** ili **Mordovci**, ili narod **Mordva** ( ili *мордовцы*, ili narod *мордва*), su ugro-finski narod, koji pretežno živi u Rusiji, odnosno u Republici Mordoviji, u kojoj čini 33% stanovništva, i u kojoj predstavlja drugi narod po brojnosti, posle Rusa (62%). Mordvini su većinom pravoslavne veroispovesti, a govore dva posebna dijalekta mordovskog jezika – erzjanski (Erzjani) i mokšanski (Mokšani), koji spadaju u ugro-finsku grupu uralske porodice jezika. Pismo je adaptirana ruska ćirilica.

Mordvina ukupno ima oko 1.285.000.
Mokša (razvrstavanje)

**Mokša** ima više značenja:

* Mokša (narod), pleme, odnosno podrgrupu Mordvina
* Mokša (jezik), jedan od dva jezika kojim govore Mordvini
Udmurti

**Udmurti** su ugrofinski narod, koji pretežno živi u Rusiji, odnosno u autonomnoj republici Udmurtiji, u kojoj čini 32% stanovništva, i u kojoj predstavlja drugi narod po brojnosti, posle Rusa (59%).

Udmurti su većinom pravoslavne veroispovesti, a govore udmurtskim jezikom, koji spada u ugrofinsku grupu uralske porodice jezika.

Udmurta ukupno ima oko 793.000.

## Vanjske veze
* Udmurtski etnos 
* Udmurtologija
* Udmurtska wikipedija
Komi (narod)

Narod **Komi** ili **Komi-Zirjani** (zastarelo **Zirjani**; kom. *комияс*, rus. *коми, коми-зыряне (*zastarelo *зыряне)*), ugro-finski su narod, koji pretežno živi u Rusiji, odnosno u Republici Komi, u kojoj čini 23% stanovništva, i u kojoj predstavlja drugi narod po brojnosti, posle Rusa (58%). 

Komi su većinom pravoslavne veroispovesti, a govore komi jezikom, koji spada u ugro-finsku grupu uralske porodice jezika.

Ukupno ih ima oko 370.000.
Kareli

**Kareli**, **Karelijci** ili **Karelijanci** su ugrofinski narod, srodan Fincima, koji pretežno živi u Rusiji, odnosno u autonomnoj republici Kareliji, u kojoj čini 10% stanovništva, i u kojoj predstavlja drugi narod po brojnosti, posle Rusa (76%). Manji deo Karela živi u Finskoj, u provincijama Severna Karelija i Južna Karelija. 

Kareli su većinom pravoslavne veroispovesti, a govore karelskim jezikom, koji spada u ugrofinsku grupu uralske porodice jezika.

Kareli koji žive u Finskoj se obično etnički izjašnjavaju kao Finci, a po vjeri su luterani.

Finski nacionalisti su Karele često smatrali dijelom finske nacije, te oslobođenje Karela od sovjetskog jarma bio jedan od povoda za sudjelovanje Finske na strani sila Osovine u drugom svjetskom ratu.

Ukupno ih ima oko 153.000.
Komi-Permjaci

**Komi-Permjaci** (zastarelo **Permjaci**) su ugro-finski narod odnosno podgrupa naroda Komi. Oni pretežno žive u Rusiji, odnosno u Komi-Permjačkom autonomnom okrugu, u kojem čine 60% stanovništva. 

Komi-Permjaci su većinom pravoslavne veroispovesti, a govore komi-permjačkim jezikom, koji spada u ugro-finsku grupu uralske porodice jezika.

Ukupno ih ima oko 168.000.
Mokša (narod)

**Mokša** (ili **Mokšani**; mokš. *мокшет*, rus. *мокша*, ili *мокшане*) je naziv za pleme Mordvina nastanjeno u nizinama Oke i Dona u Mordviniji, Rusija. Mokša i Erzja čine dvije glavne grane Mordvina, naroda ugro-finske porodice. Ostala manja plemena su Tengušev (Tengushev), Terjuhane i Karatai. Ovo posljednje pleme ne smije se pobrkati s narodom Karata. 

Erzja i Mokša spominju se u 10. vijeku u diplomatskoj poruci hazarskog kagana Josipu.

Ranije se u 3. vijeku spominje narod Morden kao jedno od plemena koje je potčinio ostrogotski kralj Hermanaric. Poimence se u 8. vijeku navode njihovi srodnici Erzja, kao pleme potčinjeno Povolškim Bugarima koji su obitavali u području rijeke Volge. Erzja Mordvini i Mokša Mordvini u povijesti nisu bili u prijateljskim odnosima.

Kao saveznici Povolških Bugara, Erzja su ratovali protiv Mokša i ranih Rusa koji su također bili u savezu. 
 
Prema svome izgledu Mokše su nalikovali na Tatare i Čuvaše. 

## Jezik
Jezik mokša govori se u zapadnom dijelu Mordvinije gdje i živi ovaj narod, kao i u oblastima Penza, Ryazan, Tambov, Saratov, Samara, Orenburg, nadalje u Tatarstanu i Baškirskoj, također nešto u Armeniji i Sjedinjenim Državama. Oko 500,000 ljudi govori danas ovim jezikom.
Estonci

**Estonci** su ugrofinski narod, koji pretežno živi u Estoniji, gde čini oko 65% stanovništva. Estonci su većinom protestantske veroispovesti, a govore estonskim jezikom, koji spada u ugrofinsku grupu uralske porodice jezika.

Estonaca ukupno ima oko 1.194.000, od toga u Estoniji 1.049.000.
Sekelji

**Sekelji** su etnička grupa Mađara, koja živi u Rumuniji, na istoku Transilvanije, u županijama Hargita, Kovasna i Mureš. Sekelja ukupno ima oko 670.000, a u županijama Hargita i Kovasna oni čine većinu stanovništva - Hargita (85%), Kovasna (74%). 

Sekelji su u prošlosti smatrani za poseban narod, a danas su etnička grupa Mađara. Pretpostavlja se da Sekelji vode poreklo od Avara ili od Huna. Kada su se Mađari doselili u Panonsku niziju krajem devetog veka, Sekelji su već živeli na ovom području. Neki istraživači smatraju da su Sekelji živeli na istočnim Karpatima još u petom veku.
Finci

**Finci** (vlastiti naziv: suomalaiset - finländare), jedan od najglavnijih finskih naroda narod naseljen u Finskoj (4,828,000) i značajnijom populacijom u SAD-u 812,000, i Švedskoj 200,000 bez Länsipohjalaiset Finaca ili Tornedalaca iz doline Torne na sjeveru Švedske. Jezično Finci pripadaju finskom ogranku Baltofinaca i uralskoj etnolingvističkoj porodici, a njihovi prvi srodnici su Estonci i Kareli.

## Ime
Ime Finci dolazi od naziva Fenni koja se spominje u Tacitovoj Germaniji. Ovaj naziv vjerojatno se odnosio na Laponce koji su tu živjeli prije dolaska Finaca. Fincima je pradomovina, kao i ostalim Ugrofincima, u području oko gorja Ural, po kojemu je uralska porodica i dobila ime.

## Lokalne skupine
Fincima su najsrodnije skupine su Kveni (Kveenit) iz Norveške koji govore kvenskim jezikom, također članom finske skupine jezika;  Länsipohjalaiset koji govore tornedalski jezik; Kareli ili Karjalaiset. Manje finske skupine su Savo (Savolaiset); Hämäläiset ili Tavasti; Pohjalaiset; Eteläpohjalaiset; Varsinaissuomalaiset; Ruotsinsuomalaiset (Švedski Finci); Metsäsuomalaiset (Šumski Finci).

## Historija
Finska plemena su Finsku počeli naseljavati oko 100. godine potiskujući na sjever prastanovnike Laponce, no i sami su bili pokoreni od Šveđana u 12. vijeku, te ih pokrstili.

## Običaji Finaca

Tradicionalni život Finaca očuva se u ruralnim krajevima, gdje se još čuvaju stara znanja i obrti. Danas mnoge obitelji žive na farmama do kojih se dolazi paljenjem šuma (kaskiviljelys kultivacija) . Na individualnim farmama uz agrikulturu kombinira se i lov i ribolov. Mehanizacijom i specijalizacijom farmi od 1950.-tih proizvodnja se orjentira na uzgoj svinja i goveda. Mlijeko je veoma proizvod i važan sastojak mnogih jela i veoma popularnog sira juustoleipa. Ovaj sir, izgledom na kruh, poznat i kao "cheese bread", proizvodi se od mlijeka krava i sobova. nakon prešanja ostavlja se pored vatre, dok sa vanjske strane ne bi dobio izgled tosta . Muškarci su vješti u izradi drvenih i metalnih predmeta kao što su vakka-posude i tradicinalni i univerzalni puukko-nož. Žene su specijalizirane u tkanju i čipkarstvu, a veoma su popularne izrade zidnih ćilima pozatih u njihovom jeziku kao ryijy ()

## Društvo
Sve do 19. vijeka finsko društvo se sastojalo od seljaka-talonpojat, građana (burgeri), svećenstva ili klera i plemstva. Današnje socijalno klasno društvo sastoji se od seljaka-farmera, radne klase (neruralni manuelni radnici), male buržoazije (petite bourgeoisie; vlasnici trgovina i poduzetnici), donje srednje klase, gornje srednje klase i više klase (vlasnici korporacija i menadžeri).

## Religija
Izvorno do pojave kršćanstva finska religija je šamanizam a središnje mjesto umitologiji zauzima kulturni heroj Väinämöinen. Od drugih nadnaravnih bića javlja se bog neba Umarmen i bog davaoc kiše, Ukko.

## Reference

## Vanjske veze

* Finns
* The Finnish Ryijy
Henry M. Paulson

**Henry "Hank" Merritt Paulson Jr.** (28. 3. 1946.-) je američki poslovni čovjek, predsjednik i generalni direktor velike investicijske banke Goldman Sachs. 

30. 5. 2006. predsjednik SAD George W. Bush ga je nominirao da služi kao ministar financija, nakon ostavke Johna Snowa. 

Paulson je diplomirao na Harvardu, a od godine 1972. je služio u administraciji predsjednika Richarda Nixona. Godine 1974. se priključio *Goldman Sachsu*, a njegov generalni direktor postao 1998.

Henry Paulson je oženjen i ima odraslog sina i kći. Pored bankarstva se bavi radom na zaštiti okoline, a u slobodno vrijeme svira rock muziku.

## Izvori
* Biography of Henry Paulson, Jr.  from The Nature Conservancy
* Fortune Magazine: Hank Paulson's secret life 
* AP story: Paulson picks bird watching over golf
* Henry Paulson's federal campaign contributions
* Paulson's biography
* Paulson '68 to lead Treasury
Menadžment

**Menadžment** (engl. *Management*, rukovođenje ili upravljanje) je posebna naučna disciplina, multidisciplinarnog karaktera, koja se bavi istraživanjem problema upravljanja poslovima, poduhvatima i društvenim sistemima. Ova disciplina proučava upravljanje kao složeni proces sa nizom podprocesa, i kao grupu ljudi koja upravlja procesima i a takođe proučava sve pojedinačne upravljačke probleme i fenomene vezane za efikasno izvršavanje određenih zadataka i poslova. 

Rukovođenje se posmatra i opisuje kao proces upravljanja određenim poslovima, poduhvatima ili sistemima radi što učinkovitijeg dostizanja cilja. Sastoji se iz podprocesa: **[[planiranje]], [[organiziranje]],kadrovanje, [[vođenje]] i [[kontrola]]**.

* Teorije upravljanja
* Rane teorije
* Post-rane teorije
* Klasične naučne teorije
* Biheviorističke teorije
* Kvantitativne i sistemske teorije
* Situacione teorije
* Inovativne teorije
* Teorije zasnovane na kulturi
* Teorije zasnovane na etici
* Teorije zasnovane na marketingu
* Teorije zasnovane na preduzetništvu

## Povezano
* Menadžer
* Nauka o upravi

## Vanjske veze

* Fakultet za menadžment - Zaječar
Faunalni stadij

**Faunalni stadiji** su pod-podjele naslaga stijena koje uglavnom koriste paleontolozi koji proučavaju fosile za razliku od geologa koji proučavaju stvaranje stijena. Faunalni stadij se obično sastoji od niza stijena koje sadrže slične fopsile. Tu se obično nalazi jedan ili više indeksnih fosila koji su uobičajeni, lako prepoznatljivi i ograničeni na jedno ili nekoliko stadija. Tako će, na primjer, sjevernoamerički paleontolog koji pronađe dijelove trilobita *Olenellus* identificirati pripadnost stijena Waucobanskom stadiju dok će dijelovi kasnijih trilobita kao što su *Elrathia* odrediti pripadnost stijena albertanskom stadij. *Stadij* je izraz koji određuje niz stijena; on je ekvivalent izrazu *doba* koji definira vremenski period, iako se oba izraza koriste u neformalnoj literaturi.

Faunalni stadij su bili prilično važni u 19. i na početku 20. vijeka jer su predstavljali jedino sredstvo za određivanje starosti naslaga stijenja do razvoja seizmologije i radioaktivnog datiranja u drugoj polovici 20. vijeka.

Faunalni stadiji su regionalne prirode. Oni često sadrže mnoge formacije različitih tipova stijena koje su se nataložile u različitim okolnostima u istom vremenu. U posljednje vrijeme, regionalne i globalne korelacije nizova stijena su postale relativno izvjesne, pa je manje potrebe da se preko faune označava doba stvaranja stijena. Postojala je tendencija da se koriste evropske, i u manjem opsegu, azijske oznake za iste periode širom svijeta, iako u mnogim slučajevima faune nisu imale mnogo sličnosti jedna s drugom.

## Povezano
* Fauna
Primatologija

**Primatologija** proučava primate, time predstavljajući prilično raznovrsnu disciplinu; primatolozi se mogu naći na odsjecima za biologiju, antropologiju, psihologiju, kao i na mnogim drugim. U bliskoj je vezi sa fizičkom antropologijom, koja je primatologija roda *[[Homo (rod)|homo]]*, naročito *[[homo sapiens]]*.

Moderna primatologija je veoma raznovrsna nauka. Ona obuhvata istraživanja koja se protežu od anatomskih poručavanja preteča primata i terenskih proučavanja primata u njihovoj prirodnoj životnoj sredini (habitatu, do eksperimenata iz životinjske psihologija i jezika čovjekolikih majmuna. Primatologija je uveliko osvijetlila osnovna ljudska ponašanja kao i prastaro porijeklo tih ponašanja.

## Veze
* fizička antropologija
* biologija

## Vanjske veze
* World Directory of Primatologists 
* Primatologist Biographies
Homo

***Homo*** (na latinskom, "osoba" ili "čovjek") je u naučnoj klasifikaciji biološki rod (*genus*), koji uključuje modernog čovjeka kao biološku vrstu i njegove bliske srodnike; riječ "human" potiče iz riječi *humanus*, što je pridjevska izvedenica iz riječi *homo*.

Kao riječ i izraz, "čovjek" je istorijski, vjerski i kulturno uvriježena riječ koja se koristi u smislu označavanja ljudske vrste općenito, tj. pokrivajući sve rodove i polove: muškarce, žene, djecu, transseksualne osobe, itd. U nedostatku boljeg neutralnog izraza, riječ čovjek se koristi kao prevod latinske riječi *[[homo]]* koja označava "osobu." Slično stanje je i u mnogim drugim jezicima, kao na primjer, u engleskom, gdje se riječ *man*, doslovno "muškarac," često, mada ne uvijek, koristi u smislu ljudskog bića, pa prema tome uključuje i seksualne polove koji nisu muški, kao na primjer žene.

Procijenjeno je da je ovaj rod star 1,5 do 2,5 miliona godina. Sve njegove vrste, osim *homo sapiens* su izumrle; posljednji živi srodnik, *[[homo neanderthalensis]]* ("neandertalski čovjek"), izumro je prije 30.000 godina, mada najnoviji podaci sugerišu da je *[[homo floresiensis]]* ("floreski čovjek"), živio sve do prije 12.000 godina.

Manjina zoologa smatra da bi vrste čimpanzi (za koje se obično drži da pripadaju rodu *pan*), a moža i gorile (koje se smatraju da pripadaju rodu *gorilla*), zasnivajući se na genetskim sličnostima, trebalo biti uključene u ovaj rod. No, većina naučnika tvrdi da se čimpanze i gorile prilično anatomski razlikuju između sebe i ljudi da bi mogle pripadati ovom rodu. Rod *homo* je najbliže povezan s vrstom *[[kenyanthropus platyops]]* ("kenijskim čovjekom"), koja je jedna od vrsti iz koje je on najvjerovatnije potekao. Kroz tu vrstu, drugi najbliži srodnik *homo* vrste je grupa vrsta iz rodova *[[paranthropus]]* i *[[australopithecus]]*, čija se evoluciona grana odvojila of proto-*homo* razvojne linije prije nekih 5 miliona godina.
Stanište

**Stanište**, **životno stanište**, **biotop** ili **abiocen**, je prostorno ograničena jedinica, koja se odlikuje specifičnim kompleksom ekoloških faktora. 

Svaki organizam živi u određenom tipu životnog staništa, u jednom jezeru, reci ili pustinji, i tu ga je moguće lako pronaći.

**Ekološka niša**, međutim podrazumeva ne samo fizički prostor u kome živi neki organizam, već i njegovu funkcionalnu ulogu u životnoj zajednici (npr. vrstu ishrane), kao i položaj koji zauzima u odnosu na ekološke faktore. Ekološka niša govori o ulozi jedne vrste u ekosistemu. Često se govori da neka vrsta zauzima određenu ekološku nišu, što zapravo znači da se ona razlikuje od druge vrste u pogledu npr. načina ishrane, perioda aktivnosti, korišćenja različitih skloništa i dr. Slikovito objašnjeno – pojam životnog staništa jednog organizma možemo shvatiti kao njegovu *adresu*, a ekološku nišu kao *profesiju*. 
Svako životno stanište naseljeno je određenom kombinacijom biljnih i životinjskih vrsta – životnom zajednicom (biocenozom). 

Životna zajednica i stanište ne mogu postojati odvojeno, već su povezane u celinu u kojoj je biocenoza biotička, a biotop abiotička komponenta. Životnu zajednicu odlikuje, pre svega, određena struktura koju sačinjavaju odgovarajuće ekološke niše, sastav vrsta i dr.

## Areal

Pojam staništa treba odvojiti od pojma areala vrste. Areal je prostor ili oblast na Zemlji koju jedna vrsta naseljava. U okviru areala jedne vrste mogu da se nađu različita staništa. Granice areala neke vrste predstavljaju u stvari granice njene rasprostranjenosti. Vrste koje vrlo široko rasprostranjene su kosmopoliti. Nasuprot njima su endemiti, vrste koje naseljavaju samo jednu, često usku oblast. Endemiti nastaju izolovanjem oblasti u kojima se zadržavaju vrste kojih nema u drugim oblastima. Vrste koje se sreću u samo određenim staništima i predstavljaju ostatke izumrlih vrsta koje su živele u ranijim geološkim periodima nazivaju se relikti. Zaštiti tih vrsta mora se pokloniti posebna pažnja.

## Sličnosti biotopa na različitim mestima
Peščana dina u pustinji *Sahari* i pustinji *Viktoriji* ( Australija ) slične su iako se nalaze na različitim delovima sveta:
* Deo su litosfere 
* Jako visoke temperature
* Dnevno kolebanje temperature 
* Male zalihe vode 

## Literatura

* Janković, M.,Đorđević, V: *Primenjena ekologija*, Naučna knjiga, Beograd, 1981.
* Đukanović, Mara: *Ekološki izazov*, Beograd, 1991.
* Stanković, S: *Ekologija životinja*, Beograd, 1979.
* Janković, M: *Fitoekologija*, Beograd, 1986.
Fizička antropologija

**Fizička antropologija**, ponegdje zvana i **biološka [[antropologija]]**, proučava mehanizme biološke evolucije, genetsko nasljedstvo, ljudsku prilagodljivost i varjabilnost, primatologiju, morfologiju primata, kao i fosilne ostatke ljudske evolucije. Takođe vidi: rasa.

Fizička antropologija se razvila u 19. vijeku, prije uspona Darwinove teorije o prirodnom odabiru, takođe poznate kao teorija evolucije, i prije Mendelove teorije genetike. Fizička antropologija je dobila ime i po tome što su svi njeni podaci fizički (fosili, naročito ljudske kosti). S usponom Darwinove teorije i moderne sinteze, antropolozi su zadobili pristup novim oblicima podataka, i mnogi od njih su započeli da se nazivaju "biološkim antropolozima."

Neke od ranih grana fizičke antropologije, kao rana antropometrija, sada su odbačene kao pseudonauke. Metrika poput cefalnog indeksa se znala koristiti u svrhu izvođenja osobina ponašanja. Dvojica najranijih osnivača fizičke antorpologije su Paul Pierre Broca i Franz Boas.

## Grane
* primatologija, nauka koja proučava naše ne-ljudske srodnike, 
* populaciona genetika, istražuje biološku ljudsku raznovrsnost (poveza s evolucionom biologijom)
* ljudska evolucija - takođe poznata kao paleoantropologija, proučava razvoj ljudi

Proučavanje ljudske evolucije često uključuje druge specijalizovane oblasti:
* ljudska osteologija, proučavanje skeletalnog materijala. Stručnjaci iz osteologije su u stanju da primijene svoje vještine i znanja na druge oblasti:
* paleopatologija, koja proučava ostatke bolesti i povreda u ljudskim kostima
* forenzička antropologija, analizira i identifikuje ljudske ostatke, i služi u koronarne i medicinske svrhe. Ovo istraživanje često daje važne podatke i dokaze za sudske slučajeve i kriminalna istraživanja.

## Poznati paleoantropolozi
* Davidson Black (1884-1934)
* Robert Broom (1866-1951)
* Carleton S. Coon (1904-1981)
* Raymond Dart (1893-1988)
* Eugene Dubois (1858-1940)
* Earnest Hooton (1887-1954)
* Donald C. Johanson (1943- )
* Louis Leakey (1903-1972)
* Mary Leakey (1913-1996)
* Richard Leakey (1944- )
* Pierre Teilhard de Chardin (1881-1955)
* Milford H. Wolpoff (1942- )

## Vanjske veze
* American Association of Physical Anthropologists
Arif Heralić

**Arif Heralić** (5. 5. 1922. – 17. 6. 1971) je bio radnik železare u Zenici, ulagač u SM peći u čeličani. Umro je ranih sedamdesetih godina u krajnjoj bedi i siromaštvu kao invalid rada. Imao je jedanaestoro dece, od kojih je tek sedmoro preživelo tužnu romsku sudbinu. O smrti Arifa Heralića objavljena je sledeća kratka vest u beogradskim "Večernjim novostima" od 17. juna 1971. godine:

"U Zenici je juče, posle duže bolesti, umro Arif Heralić, radnik zeničke železare i višestruki udarnik, čiji je lik bio na novčanici od 1000 starih dinara. On je u železari radio na teškim poslovima i pre nekoliko godina je oboleo. Zbog toga je penzionisan".
.tm

*Za ostala značenja, v. [[TM]]*
----
**.tm** je najviši Internet domen državnih kodova (ccTLD) za Turkmenistan. Njime upravlja Internetski kompjuterski biro.

Reklamirao kao domena za posloven subjekte s trademarkom, zahvaljujući čestoj upotrebi "TM" u tom kontekstu, ali su nove registracije suspendirane od strane turkmenistanske vlade zbog brige da bi se domene mogle koristiti u "nemoralne" svrhe.

## Vanjske veze
* IANA .tm whois information
.to

**.to** je najviši Internet domen državnih kodova (ccTLD) za Tongu.

Vlada Tonge prodaje domene svog ccTLD-a svakoj zainteresiranoj strani. S obzirom da se riječ *to* često koristi u engleskom jeziku, postala je popularna kod tvoraca URL-ova zvanih hakerske domene koje to koriste, kao (fiktivni primjer)  ili Refusedov 

S domenom .to upravlja Tonga Network Information Center (Tonic).

Grad Toronto u kanadskoj provinciji Ontario ima nadimak TO. Stoga se ekstenzija .to koristi od strane mnogih malih tvrtki u tom gradu.

## Vanjske veze
* IANA .to whois information 
* Domain Hacks Suggest - 1.900 prijedloga za hakiranje .to domena.
.tv

:*Za britanski televizijski kanal, v. [[.tv (TV kanal)|.tv]]*

**.tv** najviši Internet domen državnih kodova (ccTLD) za Tuvalu.

Osim za rezervirana imena kao .com.tv, .net.tv, .org.tv i druga, svaka osoba na svijetu može registrirati .tv domenu za određenu tarifu, koja predstavlja važan izvor prihoda za vladu i stanovništvo Tuvalua.Ime domene je popularno (i ekonomski isplativo) zato što predstavlja skraćenicu riječi 'televizija' (drugi slični ccTLDi su .fm, .am, .cd i .dj). Imena domena koje se koriste na ovaj način su poznata hakerske domene.

Domenom trenutno opravlja The .tv Corporation, VeriSignova kompanija (čiji je raniji vlasnik bio Idealab).

Postoje određene kontroverze oko toga kome bi sve trebalo dozvoliti domenu .tv. Značajan postotak domena s .tv URL-om su pornografske i u drugom smislu seksualno eksplicitne prirode. Iako je to značajno povisilo prihod za malu državu, isto tako je izazvalo i sukobe. Mnogi stanovnici Tuvalua su konzervativni kršćani, te smatraju da je prihod iz tog izvora nemoralan.

'''Tuvaluanska''' vladina stranica  je napravljena kao wiki koristeći TikiWiki softver.

## Idealab, Ujedinjeni Narodi, Tajvan
Iznajmljivanje korištenja .tv domene kompaniji Idealab http://www.idealab.com/ je Tuvaluu dalo dovoljno novca da godine 2000. postane članom Ujedinjenih naroda http://news.bbc.co.uk/1/hi/world/asia-pacific/913240.stm. To je omogućilo Tuvaluu da posluži kao saveznik svom dugogodišnjem diplomatskom i ekonomskom partneru , Republici Kini (Tajvan) u UN. http://www.un.org/webcast/ga/56/statements/011116tuvaluE.htm http://www.un.org/webcast/ga/57/statements/020914tuvaluE.htm (V. također ina i Ujedinjeni narodi i Vanjski odnosi Tajvana.)

## Vanjske veze
* The .tv Corporation
.us

**.us** je najviši Internet domen državnih kodova (ccTLD) za Sjedinjene Američke Države, ustanovljen godine 1985.

Registranti .us domene moraju imati američko državljanstvo, boravište u SAD, odnosno biti organizacije ili strane pravne osobe prisutne u SAD. Većina registranata u SAD se registrirala preko .com, .net, .org i drugih gTLDova umjesto .us, koji se tradicionalno koristi od strane državnih i lokalnih vlasti (iako je svaki entitet imao opciju registriranja .us domene). Valja napomenuti kako su domene .gov i .mil bile rezervirane za upotrebu u SAD, dok je .edu uglavnom rezerviran za američke entitete (iako se mali broj ne-američkih obrazovnih institucija uspio registrirati pod njom).

Originalni administrator .us domene bio je Jon Postel s Instituta za informatičke nauke na Univerzitetu Južne Kalifornije. .us je administrirao pod pod-ugovorom kga je USC/ISI bio sklopio s SRI International (koji je .us and i generičke domenevodio pod ugovorom s američkim ministarstvom obrane) i kasnije tvrtkom Network Solutions (koji je .us i gTLD-e imao pod ugovorom s National Science Foundation.) Registranti su mogli registrirati jedino domene treće razine ili više po geografskoj ili organizacijskoj hijerarhiji. Većina geografskih pod-domena u .us bila su delegirana raznim privatnim entitetima i .us registranti bi se registrirali kod delegiranog administratora na nivou na kome su se htjeli registrirati (ne direktno kod .us administratora.) Međutim, od aprila 2002 su i domene drugog nivoa postale otvorene za registraciju. Domenom .us trenutno upravlja NeuStar Inc. pod ugovorom s američkim ministarstvom trgovine.

## Vanjske veze
* .us Domain Registry
* IANA .us whois information 
* Management of .us Domain Name (U.S. Department of Commerce) 
* usTLD Nexus Requirements - Requirements for registrants of .us domains, Portable Document Format
* Kids.us Content Policies 
* : The US Domain (June 1993)
Lista gradova u Hrvatskoj

U Hrvatskoj službeno postoji 128 gradova. Po statistici UN-a gradom se smatra naselje veće od 40.000 stanovnika.

## Vanjske veze

* Zakona o područjima županija, gradova i općina u Republici Hrvatskoj
Pacifički obruč

**Pacifički obruč** je politički i ekonomski termin kojim se označavaju zemlje smještene na rubovima Tihog oceana i brojne otočne države u regiji. Najvažniji trgovinski i kulturni grad Pacifičkog obruča je Tokyo. Ostala važna središta su Shanghai, Hong Kong, Singapur, Kuala Lumpur, Seoul, Los Angeles, San Francisco, Seattle, Vancouver i Sydney. Honolulu je sjedište raznih međuvaldinih i nevladinih organizacija Pacifičkog obruča uključujući East-West Center i RIMPAC.

Regija pruža veliku raznolikost – ekonomski dinamizam Hong Konga, Tajvana i Singapura, vrhunska tehnologija Japana, Koreje i zapadnih Sjedinjenih Država, prirodna bogatstva Australije, Kanade, Filipina i ruskog Dalekog istoka, ljudski reursi Kine i Indonezije, poljoprivredna produktivnost Čilea, Novog Zelanda, Filipina i Sjedinjenih Država.

Neki teoretičari smatraju da bi se, relativnim opadanjem starih središta industrijalizma u Evropi i istočnoj Sjevernoj Americi, središte svjetske ekonomske aktivnosti moglo preusmjeriti na Pacifički obruč.

## Povezano
* Azijsko-pacifička ekonomska suradnja (APEC)
* Tihooceansko stoljeće
* Glavni gradovi Pacifičkog obruča (Glavni i ostali gradovi u Pacifičkom obruču)
* Tihooceanski vatreni prsten

## Vanjske veze

* Učenje o Pacifičkom obruču
Australazija

**Australazija** je područje koje uključuje Australiju, Novi Zeland, Novu Gvineju, te mnoge okolne otočiće od kojih se većina nalazi u istočnom dijelu Indonezije. Charles de Brosses je u svojem djelu *Histoire des navigations aux terres australes* (1756) skovao riječ Australazija prema latinskim riječima koje znače "južno od Azije" i diferencirao je područje Australazije od Polinezije i jugoistočnog Pacifika (*Magellanica*). Australazija se ponekad koristi kao zaseban termin za Australiju i Novi Zeland zbog nedostatka druge riječi koja bi bila ograničena na te dvije zemlje.

Iz političke i kulturne perspektive riječ ima malenu uporabu iako su Australija i Novi Zeland relativno bogate, pretežno anglofone zemlje i u mnogo čemu dijele malo zajedničkoga s ostalim državama u području. Termin je nepopularan na Novom Zelandu jer u nazivu ističe Australiju i značajno implicira da je regija dio Azije. Umjesto njega se preferira termin *[[Oceanija]]*, koja ima različito značenje, a mnogi Novozelanđani često smatraju da Australija ne čini dio Oceanije.

Sa stajališta biologije, pak, Australazija je posebna regija sa zajedničkom evolucijskom poviješću i mnogim jedinstvenim biljkama i životinjama od kojih su neke zajedničke za čitavo područje, dok su ostale specifične za određene dijelove ali ipak dijele zajedničke pretke.

Biološku razdjelnu liniju s Azijom čini Wallaceova linija koja predstavlja granicu dviju kontinentalnih ploča. Sulawesi i Lombok leže na istočnoj, australoazijskoj strani linije, dok se Borneo i Bali nalaze na zapadnoj, azijskoj strani.

U prošlosti se Australazija koristila kao naziv za udruženi australski i novozelandski tim. Primjeri uključuju tenis između 1905. i 1913. godine kada su Australija i Novi Zeland udružili svoje najbolje igrače u natjecanju na međunarodnom turniru Davis Cup i olimpijskim igrama 1908. i 1912.

## Povezano
* Sundaland
* Oceanija
* Australija-Nova Gvineja
* Australija (kontinent)
* Australazijska ekozona
* Euroazija
* Afroazijski
* Austroazija
Anadolija

**Anadolija** ili **Anatolija** (turski: *Anadolu*, na modernom grčkom: Ανατολία [*Anatolía*], od Ἀνατολή, [*Anatolḗ*, moderno *Anatolí*]), je pokrajina u zapadnoj Aziji, odnosno na istočnom Sredozemlju. Ovu pokrajinu često poistovjećuju sa Malom Azijom, iako je Anadolija unutarnjost poluotoka Male Azije. 

U prijevodu bi značilo "izlaz Sunca" ili "Istok" (usporedi sa Orijentom i Levantom). Po turskoj pučkoj etimologiji krivo povezivano sa *Anadolu*, u smislu *ana* ("mati") i *dolu* ("punjeno"). 

Zbog svojeg strateškog smještaja na spoju Azije i Evrope, Anadolija je bila kolijevkom nekoliko ranih civilizacija još iz pretpovijesnog doba. Primjeri istih su naselbine iz mlađeg kamenog doba kao što su Catal Höyük , Cayönü, Nevali Cori, Hacilar, Göbekli Tepe i Mersin. Slavno povijesno naselje Troja je nastalo u mlađem kamenom dobu i nastavilo je postojati do u željezno doba.
Indijski potkontinent

**Indijski potkontinent** se može smatrati velikim poluostrvom Azije, koje se se u obliku trougla prostire duboko na jug ka Indijskom okeanu. Potkontinentom se naziva zbog toga što je nekada bio sastavni deo Gondvane, koji se odvojio i spojio sa Azijom. Većinu ovog potkontinenta zauzima visoravan Dekan, visine oko 500 metara. Na severu ove visoravi je planina Vinđa, a na istoku i zapadu su planine Istočni i Zapadni Gati. Zapadni Gati doistižu visinu od 2.700 metara nadmorske visine. Na krajnjem jugu poluostrva je rt Komorin. Na zapadu, obala prema Arapskom moru obuhvata obalu Konkani i Malabarsku obalu. Na istoku je Bengalski zaliv.

## Povezano
* Južna Azija
Istočna Azija

**Istočna Azija** je pod regija
Azije koja se može definirati ili u geografskim ili u kulturnim terminima. U geografskom smislu pokriva oko 6,640,000 km&sup2; ili 15% azijskog kontinenta. U kulturnom smislu obuhvaća društva koja pripadaju kineskoj kulturnoj sferi, pokazujući snažni povijesni utjecaj klasičnog kineskog jezika (uključujući tradicionalno pismo), konfucijanizma i neokonfucijanizma, mahayana budizma i daoizma. Ova kombinacija jezika, političke filozofije i religije preklapa se s geografskim određenjem istočne Azije.

**Istočna Azija** je moderan termin za tradicionalni europski naziv **[[Daleki istok]]**, koji opisuje geografski položaj regije u odnosu na Europu radije nego svoj položaj unutar Azije.

Sljedeće zemlje su smještene u *geografskoj istočnoj Aziji*:
* Narodna Republika Kina (uključujući Hong Kong i Macau)
* Republika Kina (Tajvan) (*vidi [[politički status Tajvana]]*)
* Demokratska Republika Koreja (Sjeverna Koreja)
* Republika Koreja (Južna Koreja)
* Japan
* Mongolija

Sljedeće narode ili društva obuhvaća *kulturna istočna Azija*:
* Kinesko društvo (koje bi također uključivalo raspršene kineske regije Hong Kong, Tajvan, Macau, te Singapur zbog svoje velike kineske populacije)
* Japansko društvo
* Korejsko društvo
* Mongolsko društvo
* Vijetnamsko društvo

Sljedeće zemlje ili regije ponekad se smatraju dijelom **istočne Azije**. Glavni razlog neslaganja o tom pitanju jest razlika između kulturne i geografske definicije "istočne Azije". Politička perspektiva je također važan čimbenik.
* Dijelovi Kine koji povijesno nisu han kineski: Xinjiang, Qinghai, Tibet (ili istočna ili srednja Azija)
* Ruski Daleki istok (ili istočna ili sjeverna Azija)
* Vijetnam (ili istočna ili jugoistočna Azija)

Više od 1,5 milijardi ljudi, tj. oko 40% stanovništva Azije ili četvrtina svih ljudi na svijetu živi u geografskoj istočnoj Aziji. Ova je regija jedna od najnapučenijih mjesta na svijetu. Gustoća stanovništva u istočnoj Aziji iznosi 230 st./km&sup2;, što je pet puta više od svjetskog prosjeka.

## Ostale subregije Azije
* Jugoistočna Azija
* Južna Azija (Indijski potkontinent)
* Srednja Azija
* Jugozapadna Azija ili zapadna Azija (jedna definicija Srednjeg istoka istoznačna je s jugozapadnom Azijom)
* Sjeverna Azija (Sibir)
* Sjeverna Euroazija (prostire se na Europu)
* Srednja Euroazija (prostire se na Europu)

## Veze

* Historija Istočne Azije
* Istočnoazijski jezik
* Asian Network of Major Cities 21
* Eastasia, jedna od triju supersila u Orwellovom romanu *[[nineteen Eighty-Four|1984]]*.
* Istočnoazijski tigrovi, prikladna oznaka za nedavnu ekonomsku historiju regije.
Sjeverna Azija

**Sjeverna Azija** je subregija Azije koja obuhvaća dijelove Rusije (azijski) i Mongolije. Prema nekim definicijama cijeli Mongolija ne tvori dio sjeverne Azije i obratno.

## Ostale subregije Azije
* Istočna Azija
* Jugoistočna Azija
* Južna Azija
* Srednja Azija
* Jugozapadna Azija 
* Sjeverna Euroazija (prostire se na Europu)
* Srednja Euroazija (prostire se na Europu)

## Povezano
* Sibir
Jugozapadna Azija

**Jugozapadna Azija** je subregija Azije koja obuhvaća njezin jugozapadni dio. Termin **zapadna Azija** obično se koristi u pisanju o arheologiji i kasnoj prapovijesti regije. Za razliku od Bliskog istoka koji je nejasno definirana regija i koji općenito uključuje afričku državu, zapadna Azija je čisto geografski termin koji obuhvaća jugozapadni kraj Azije.

Jugozapadna Azija se djelomično podudara s tradicionalnim europskim nazivima *[[Bliski Istok|Bliski istok]]* i *[[Srednji Istok|Srednji istok]]*, koji opisuju geografski položaj regije u odnosu na Europu radije nego vlastiti položaj unutar Aziji. Međunarodne organizacije (posebice UN), te afričke i azijske zemlje preferiraju uporabu termina *zapadna Azija* umjesto *Srednji istok* zbog percipiranog eurocentrizma ovog povijesnog termina. U okviru kulturne i političke geografije Srednji istok ponekad obuhvaća sjevernoafričke zemlje poput Egipta. Iz sličnih se razloga regiji pripajaju Afganistan, srednja Azija i/ili Pakistan.

Ujedinjeni narodi u svojoj definiciji zapadnoazijske subregije također uključuju Armeniju, Azerbajdžan i Gruziju, iako se nalaze na Kavkazu koji razdvaja Aziju i Europu. Navedene tri zemlje također imaju sociopolitičke veze s Europom. Nasuprot tome Ujedinjeni narodi pridružuju Iran južnoj Aziji, a Egipat sjevernoj Africi.

:*Vidite [[kontinent]] i [[transkontinentalna zemlja]] za sljedeće definicije*

## Teritorije
Jugozapadna Azija se sastoji od sljedećih zemalja:
* Armenija
* Cipar
* Iran
* Izrael
* Saudijska Arabija
* Turska
* Ujedinjeni Arapski Emirati
* Zapadna Obala

Granice jugozapadne Azije ponekad se proširuju, pa obuhvaćaju:
* Afganistan
* Azerbajdžan
* Gruzija
* granični dijelovi srednje i južne Azije

Anatolija, Arabija, Kavkazija, Levant i Mezopotamija su subregije jugozapadne Azije.

## Ostale subregije Azije
* Istočna Azija
* Jugoistočna Azija
* Južna Azija (Indijski potkontinent)
* Srednja Azija
* Sjeverna Azija (Sibir)
* Sjeverna Euroazija (prostire se na Europu)
* Srednja Euroazija (prostire se na Europu)

## Povezano
* Stanovništvo i površina azijskih zemalja
* Srednji istok
* Bliski istok
* Mašrek